เอกสารแนบ 5 : รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัท เอสซี แอสเสท คอร์ปอเรชั่น จำกัด (มหาชน)
ได้รับแต่งตั้งตามมติคณะกรรมการบริษัท ประกอบด้วย กรรมการอิสระ 3 ท่าน
ซึ่งเป็นผู้ทรงคุณวุฒิด้านการเงิน การบัญชี วิศวกรรม และการบริหารจัดการ คือ นายคุโณดม
ธรรมาภรณ์พิลาศ เป็นประธานคณะกรรมการตรวจสอบ นายประเสริฐ สัมนาวงศ์ และ นายปรีชา
เศขรฤทธิ์ เป็นกรรมการตรวจสอบ โดยมีนางสาวพรรณี ธาราพัฒน์
ผู้อำนวยการอาวุโสสำนักตรวจสอบภายในของบริษัทเป็นเลขานุการคณะกรรมการตรวจสอบ

ในรอบปี 2558 คณะกรรมการตรวจสอบได้มีการประชุมรวมทั้งสิ้น 9 ครั้ง เป็นการประชุมวาระปกติ
8 ครั้ง และประชุมวาระพิเศษกับผู้สอบบัญชีรับอนุญาตโดยไม่มีฝ่ายบริหารเข้าร่วม 1 ครั้ง
ซึ่งกรรมการตรวจสอบได้เข้าร่วมประชุมครบถ้วนทุกครั้ง

โดยคณะกรรมการตรวจสอบได้มีการหารือ และแลกเปลี่ยนความคิดเห็นกับผู้บริหาร
ผู้ตรวจสอบภายใน และผู้สอบบัญชีรับอนุญาตในเรื่องต่างๆ อันมีประเด็นและสาระสำคัญ ดังนี้

1)  สอบทานรายการทางการเงินในปี 2558 :
    คณะกรรมการตรวจสอบพิจารณางบการเงินรายไตรมาสและประจำปีของบริษัท เอสซี แอสเสท
    คอร์ปอเรชั่น จำกัด (มหาชน) และงบการเงินรวมของบริษัทและบริษัทย่อยประจำราย
    ไตรมาส และประจำปี
    ซึ่งผ่านการสอบทานและตรวจสอบจากผู้สอบบัญชีรับอนุญาตแล้วว่าได้มีการจัดทำขึ้นตามมาตรฐานการบัญชีที่รับรองทั่วไป
    และมีการเปิดเผยข้อมูลในงบการเงินด้วยความถูกต้อง ครบถ้วน และเชื่อถือได้
    รวมทั้งได้มีการเชิญผู้สอบบัญชีรับอนุญาตเข้าร่วมประชุมทุกครั้งที่มีการพิจารณางบการเงิน
    เพื่อปรึกษาหารือถึงประเด็นที่พบระหว่างการตรวจสอบ ความเป็นอิสระของผู้สอบบัญชี
    ความเพียงพอในการเปิดเผยข้อมูลที่เป็นประโยชน์กับผู้ใช้งบการเงิน
    และข้อเสนอแนะของผู้สอบบัญชีรับอนุญาตในการจัดทำงบการเงิน
    ก่อนที่คณะกรรมการตรวจสอบจะให้ความเห็นชอบต่องบการเงิน
    และนำเสนอต่อคณะกรรมการบริษัทเพื่อพิจารณาอนุมัติ

2)  กำกับดูแลการควบคุมภายใน และการตรวจสอบภายใน :

    1.  คณะกรรมการตรวจสอบได้พิจารณาสอบทานและให้ความเห็นชอบต่อแผนงานตรวจสอบภายในประจำปี
        ซึ่งจัดทำขึ้นบนพื้นฐานของการประเมินระบบการควบคุมภายใน
        และตามความเสี่ยงของแต่ละระบบงานเพื่อให้แผนการตรวจสอบมีขอบเขตที่ครอบคลุมประเด็นที่มีความสำคัญอย่างครบถ้วน

    2.  คณะกรรมการตรวจสอบ ได้ติดตามผลการปฏิบัติงานของสำนักตรวจสอบภายใน
        พร้อมทั้งให้ข้อเสนอแนะด้านการควบคุมภายในเพื่อให้การปฏิบัติงานเป็นไปอย่างมีประสิทธิผล
        และมีการปฏิบัติตามข้อกำหนดและกฎหมายที่เกี่ยวข้องกับการดำเนินธุรกิจของบริษัทอย่างครบถ้วน

3)  สอบทานการบริหารความเสี่ยง :
    คณะกรรมการตรวจสอบได้สอบทานการมีระบบการบริหารความเสี่ยงที่เพียงพอ
    โดยได้รับทราบรายงานจากคณะกรรมการบริหารความเสี่ยงอย่างสม่ำเสมอ
    พร้อมทั้งให้ข้อเสนอแนะในการบริหารและจัดการความเสี่ยงอย่างเป็นระบบตามความเหมาะสม

4)  การพิจารณาคัดเลือกและเสนอแต่งตั้งผู้สอบบัญชีรับอนุญาต :
    คณะกรรมการตรวจสอบได้พิจารณาผลการปฏิบัติงานในปีที่ผ่านมาของผู้สอบบัญชีรับอนุญาต
    และขอเสนอแต่งตั้งผู้สอบบัญชีรับอนุญาตจากบริษัท ไพร้ซวอเตอร์เฮาส์คูเปอร์ส เอบีเอเอส
    จำกัด เป็นผู้สอบบัญชีรับอนุญาตของบริษัท ประจำปี 2559 รวมทั้งเสนอค่าตอบแทนประจำปี
    2559
    ต่อคณะกรรมการบริษัทเพื่อนำเสนอให้ที่ประชุมผู้ถือหุ้นพิจารณาอนุมัติในการแต่งตั้งผู้สอบบัญชีรับอนุญาตและกำหนดค่าตอบแทน

5)  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และ/หรือกฎหมายอื่นที่เกี่ยวข้อง :
    คณะกรรมการตรวจสอบได้ติดตามและสอบทานการดำเนินกิจกรรมทางธุรกิจว่ามีการปฏิบัติตามกฎหมาย
    ระเบียบ และข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
    ตลาดหลักทรัพย์แห่งประเทศไทย และหน่วยงานราชการอื่นๆ ที่เกี่ยวข้อง

6)  สอบทานและให้ความเห็นต่อรายการที่เกี่ยวโยงกัน :
    คณะกรรมการตรวจสอบได้ติดตามและพิจารณาสอบทานการเปิดเผยข้อมูลรายการระหว่างกัน
    กับบริษัทย่อย บริษัทร่วม กรรมการ ผู้บริหาร และผู้ถือหุ้นที่มีอำนาจควบคุมกิจการ
    ซึ่งอาจมีความขัดแย้งทางผลประโยชน์
    ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย

7)  การประเมินตนเอง : คณะกรรมการตรวจสอบมีการประเมินผลการปฏิบัติหน้าที่ของตนเองปีละ
    1 ครั้ง ครอบคลุมในบทบาทเรื่องรายงานทางการเงิน การบริหารความเสี่ยง
    การควบคุมภายใน รายการที่เกี่ยวโยงกัน การกำกับการปฏิบัติตามกฎหมาย
    ระเบียบและจรรยาบรรณ ความสัมพันธ์กับผู้ตรวจสอบภายใน
    และความสัมพันธ์กับผู้สอบบัญชีรับอนุญาต
    โดยการประเมินผลแสดงได้ว่าคณะกรรมการตรวจสอบได้ปฏิบัติหน้าที่และความรับผิดชอบที่ได้รับมอบหมายอย่างสมบูรณ์
    โดยใช้ความรู้ ความสามารถ ด้วยความระมัดระวังรอบคอบและมีความเป็นอิสระเพียงพอ

ตลอดปี 2558 คณะกรรมการตรวจสอบได้ปฏิบัติหน้าที่ด้วยความรอบคอบ อย่างเป็นอิสระตามขอบเขต
อำนาจหน้าที่ ความรับผิดชอบที่กำหนดไว้ในกฎบัตรของคณะกรรมการตรวจสอบ
ที่ได้รับมอบหมายจากคณะกรรมการบริษัท และตามหลักการกำกับดูแลกิจการที่ดี
คณะกรรมการตรวจสอบมีความเชื่อว่า
บริษัทมีการจัดทำรายงานทางการเงินเป็นไปตามหลักการบัญชีที่รับรองทั่วไป
มีระบบการควบคุมภายใน มีระบบบริหารความเสี่ยงที่เหมาะสม เพียงพอ
มีการปฏิบัติตามระเบียบและข้อกำหนดของทางราชการ
ตลอดจนการปฏิบัติตามข้อพึงปฏิบัติที่ดีของบริษัทจดทะเบียน
มีการปฏิบัติเกี่ยวกับรายการที่เกี่ยวโยงกันตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย โดยครบถ้วน
และรายงานผลการปฏิบัติงานต่อคณะกรรมการบริษัททราบทุกครั้ง

[]

นายคุโณดม ธรรมาภรณ์พิลาศ

ประธานคณะกรรมการตรวจสอบ

บริษัท เอสซี แอสเสท คอร์ปอเรชั่น จำกัด (มหาชน)

15 มกราคม 2559 

1.